Ka dib Burburkii Dowladdii Dhexe Ee Soomaaliya sanadkii 1991-kii ayaa waxa uu dalku galay xaalad ka duwan xaaladdii hore, waxaana guud ahaanba dalka ka qarxay dagaallo sokeeye, kuwaas oo sabab u noqday barakaca bulshooyinkii ku noolaa magaalooyinka waaweyn ee dalka, oo badankood u qaxeen bannaanka/dibadda dalka, halka kuwa kalana ay ku barakaceen isla gudaha dalka.
